गाजियाबाद के कनावनी नाले में 10 अप्रैल को बैग में मिले महिला के शव के मामले में चौंकाने वाला खुलासा हुआ है। गहने-साड़ियों के लालच में पड़ोसी दंपति ने हत्या कर उसका शव नाले में फेंक दिया था। एसएसपी अजयपाल शर्मा ने सूरजपुर स्थित कार्यालय में प्रेसवार्ता कर मामले का खुलासा किया है। उन्होंने बताया कि गहने-साड़ियों के लालच में पड़ोसी दंपति ने हैवतपुर में माला की हत्या कर दी थी। महिला ने बड़े चाव से आरोपियों को गहने, साड़ियां दिखाए थे।